افغانیستاندا 2017ده تریاک اورتیمی و خاشخاش اکیمی رکورد سویه‌ده آرتدی.
بیرلشمیش میلت‌لر تشکیلاتی‌نین اویوشدوروجو و سوچ اوفیسی‌نین، "2017 افغانیستان اکیم و اورتیم آراشدیرماسی" نتیجه‌لری مطبوعات کنفرانسییلا آچیقلاندی.
آراشدیرمایا گؤره، افغانیستاندا 2017ده خاشخاش اکیمی بیر اوولکی ایله گؤره یوزده 63 آرتا‌راق 328 مین هکتارا چاتدی. گئچن ایل 4 مین 800 تن اولان تریاک اورتیمی ایسه یوزده 87 آرتیشلا 9 مین تنا چیخدی.
1994دن بو یانا افغانیستانین تریاک اورتیم و اکیمینه باغلی گؤزلم ائدیلدیگینه ایشاره ائدیلن راپوردا 2017ده اکیم و اورتیمده رکورد سویه‌یه چاتدیغی قید ائدیلدی.
افغان حکومتی‌نین 2017ده تخمینا 750 هکتار ساحه‌ده خاشخاش یوخ ائتدیگی ایفاده ائدیلن راپوردا، 2016دا یوخ ائدیلن خاشخاش تارلا‌لاری‌نین 355 هکتار اولدوغو بیلدیریلدی.
راپوردا اؤلکه‌ده 24 بؤلگه‌ده خاشخاش اکیلدیگینه ایشاره ائدیله‌رک تریاک اورتیمین‌دکی آرتیشین یاش و قورو تریاک قیمت‌لرینده آزالمایا سبب اولدوغو وورغولاندی.
اؤلکه‌ده تریاک اورتیمی‌نین تخمینا 1،4 میلیارد د‌لارلیق گلیر یاراتدیغینا دقت چکیلن راپوردا الده اولونان تریاک‌دان 320 ایله 530 تن هروین اورتیلدیگی وورغولاندی.
اوفیس باشقانی یوری فدتوو، توپلانتیدا، اولوسلارآراسی توپلوم و افغانیستانین اویوشدوروجو کنترلونو یئنی‌دن اؤنجه‌لیکلی مسئله‌لر سیراسینا آلماسی و بو پروبلئمین بوتون میلت‌لرین اورتاق پروبلئمی اولدوغونون باشا دوشولمه‌سی لازیم اولدوغونو ایفاده ائتدی.
فدتوو، تریاک اکیمی و اورتیمین‌دکی آرتیشین افغانیستانلا یاناشی، قونشو اؤلکه‌لر و دونیا اوچون ده بؤیوک بیر پروبلئمه چئوریلدیگینی وورغولایا‌راق، بو وضعیتین اؤلکه‌ده کؤلگه اقتصادا آسیلی‌لیق باشدا اولماقلا، اویوشدوروجو تیجارتی، مالی فساد کیمی پروبلئم‌لره سبب اولدوغونو ایفاده ائتدی.
